CELEX: 52016PC0384
Language: da
Date: 2016-06-10
Title: Forslag til RÅDETS FORORDNING om ændring af forordning (EU) nr. 1370/2013 om foranstaltninger til fastsættelse af støtte og restitutioner i forbindelse med den fælles markedsordning for landbrugsprodukter med hensyn til den gældende kvantitative begrænsning for opkøb af skummetmælkspulver

EUROPA-KOMMISSIONEN
            Bruxelles, den 10.6.2016
            COM(2016) 384 final
            2016/0181(NLE)
            Forslag til
            RÅDETS FORORDNING
            om ændring af forordning (EU) nr. 1370/2013 om foranstaltninger til fastsættelse af støtte og restitutioner i forbindelse med den fælles markedsordning for landbrugsprodukter med hensyn til den gældende kvantitative begrænsning for opkøb af skummetmælkspulver
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  Sektoren for mælk og mejeriprodukter er inde i en længere periode med alvorlig uligevægt på markedet. Den globale efterspørgsel efter mælk og mejeriprodukter er i løbet af 2015 gået tilbage, hvilket navnlig skyldes indførelsen og forlængelsen af det russiske importforbud og en tilbagegang i importen i Kina, som er verdens største importør af mejeriprodukter. Samtidig er mælkeforsyningen generelt vokset i de største eksporterende regioner.
               
               
                  Den stigende mælkeproduktion i EU skyldes navnlig, at der som følge af mælkekvoternes ophør og de positive udsigter på mellemlang sigt for verdensmarkedet er investeret i mælkeproduktionskapaciteten. Mælkeleverancerne i EU steg i 2015 med 2,5 %, hvilket svarer til en stigning på mere end 3,5 mio. ton rå mælk. Det er nødvendigt, at overskudsproduktionen af mælk forarbejdes til produkter til langvarig oplagring, f.eks. smør og skummetmælkspulver. I 2015 steg produktionen faktisk med 8,1 % for skummetmælkspulver og med 4,7 % for smør. Ifølge skøn fra GD AGRI kan der i 2016 forventes en yderligere stigning på 1,4 % i mælkeleverancerne i EU.
               
               
                  Som følge heraf er priserne på skummetmælkspulver faldet i EU i 2014 og 2015, hvor de nåede ned på den offentlige interventionspris. Smørpriserne er også under pres, men de ligger stadig over den offentlige interventionspris.
               
               
                  I artikel 3 i Rådets forordning (EU) nr. 1370/2013 fastsættes der kvantitative begrænsninger for opkøb af smør og skummetmælkspulver til den faste pris, der er omhandlet i artikel 2 i nævnte forordning (50 000 ton for smør og 109 000 ton for skummetmælkspulver). Når disse grænser er nået, foretages opkøb gennem en tilbudsprocedure for at fastsætte maksimumsopkøbsprisen.
               
               
                  For at sektoren for mælk og mejeriprodukter kan finde en ny balance i den nuværende alvorlige markedssituation, og for at tilliden til effektiviteten af interventionsordningerne kan opretholdes, besluttede Rådet at forhøje de kvantitative begrænsninger for opkøb af smør og skummetmælkspulver til fast pris i 2016.
               
               
                  Den oprindelige kvantitative begrænsning for skummetmælkspulver på 109 000 ton blev nået den 31. marts 2016. I afventning af Rådets afgørelse fandt en udbudsprocedure sted, og som led i denne procedure blev der opkøbt ca. 27 000 ton skummetmælkspulver.
               
               
                  Siden genoptagelsen af opkøb til fast pris under det fordoblede loft har de ugentligt opkøbte mængder af skummetmælkspulver været betydeligt højere end i begyndelsen af året. Efter al sandsynlighed vil det nye loft hurtigt blive nået.
               
               
                  Af samme årsag som den oprindelige rådsafgørelse er det derfor hensigtsmæssigt yderligere at forhøje de kvantitative begrænsninger for opkøb af skummetmælkspulver til fast pris. En forhøjelse af de kvantitative begrænsninger for smør er ikke nødvendig, da der indtil nu ikke er modtaget et tilbud for smør.
               
               
                  Da det er muligt, at en tilbudsprocedure for opkøb udløses automatisk før tidspunktet for denne forordnings ikrafttræden, er det nødvendigt at se bort fra de mængder, der er opkøbt som led i denne procedure, så de ikke trækkes fra i det nye disponible loft.
               
               
                  For at sikre, at foranstaltningen i denne forordning har en umiddelbar indvirkning på markedet og bidrager til at stabilisere priserne, bør forordningen træde i kraft dagen efter offentliggørelsen.
               
            
            
               •Sammenhæng med de gældende regler på samme område
            
            
               
                  Dette forslag er i overensstemmelse med ånden i den fælles markedsordning for landbrugsprodukter, der tager sigte på at stabilisere markederne og sikre landbrugsbefolkningen en rimelig levestandard.
               
               
                  Forslaget er i overensstemmelse med artikel 43, stk. 3, i traktaten om Den Europæiske Unions funktionsmåde, hvorved Rådet på forslag af Kommissionen vedtager foranstaltninger vedrørende fastsættelse af priser, afgifter, støtte og kvantitative begrænsninger samt vedrørende fastsættelse og fordeling af fiskerimuligheder.
               
            
            
               •Sammenhæng med Unionens politik på andre områder
            
            
               
                  Ikke relevant
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
         
         
            
               •Retsgrundlag
            
            
               
                  Artikel 43, stk. 3, i traktaten om Den Europæiske Unions funktionsmåde.
               
            
            
               •Nærhedsprincippet (for områder, der ikke er omfattet af enekompetence) 
            
            
               
                  Forslaget hører under EU's og medlemsstaternes delte kompetence og er i overensstemmelse med nærhedsprincippet.
               
            
            
               •Proportionalitetsprincippet
            
            
               
                  Forslaget er i overensstemmelse med proportionalitetsprincippet.
               
            
            
               •Reguleringsmiddel
            
            
               
                  Ikke relevant
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               
                  Ikke relevant
               
            
            
               •Høringer af interesserede parter
            
            
               
                  Ikke relevant
               
            
            
               •Ekspertbistand
            
            
               
                  Ikke relevant
               
            
            
               •Konsekvensanalyse
            
            
               
                  Ikke relevant
               
            
            
               •Målrettet regulering og forenkling
            
            
               
                  Ikke relevant
               
            
            
               •Grundlæggende rettigheder
            
         
         
            
               
                  Ikke relevant
               
            
            
               4.VIRKNINGER FOR BUDGETTET
            
            
               
                  De budgetmæssige konsekvenser af dette forslag er begrænset til prisforskellen mellem den faste pris, der er omhandlet i artikel 2 i Rådets forordning (EU) nr. 1370/2013, og den pris, der ville være blevet fastsat i forbindelse med en tilbudsprocedure. Under de nuværende omstændigheder (og baseret på tidligere erfaringer) er det sandsynligt, at sidstnævnte ville være blevet fastsat på et niveau tæt på den faste pris, således at de faktiske budgetmæssige konsekvenser ville være ubetydelige.
               
            
            
               5.ANDRE ELEMENTER
            
            
               •Planer for gennemførelsen og foranstaltninger til overvågning, evaluering og rapportering
            
            
               
                  Ikke relevant
               
            
            
               •Forklarende dokumenter (for direktiver)
            
            
               
                  Ikke relevant
               
            
            
               •Nærmere redegørelse for de enkelte bestemmelser i forslaget
            
            
               
                  Ikke relevant
               
            
            
               2016/0181 (NLE)
            
            
               Forslag til
            
            
               RÅDETS FORORDNING
            
            
               om ændring af forordning (EU) nr. 1370/2013 om foranstaltninger til fastsættelse af støtte og restitutioner i forbindelse med den fælles markedsordning for landbrugsprodukter med hensyn til den gældende kvantitative begrænsning for opkøb af skummetmælkspulver
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43, stk. 3,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Sektoren for mælk og mejeriprodukter er inde i en længere periode med alvorlig uligevægt på markedet. Den globale importefterspørgsel efter mælk og mejeriprodukter var stort set uændret i 2015 i forhold til 2014, men produktionen steg betydeligt i EU og andre store eksporterende regioner.
            
            
               (2)Mælkeproduktionen i EU er støt stigende, da der som følge af mælkekvoternes ophør og de positive udsigter på mellemlang sigt for verdensmarkedet er investeret i mælkeproduktionskapaciteten i EU. Overskudsproduktionen af mælk forarbejdes til produkter til langvarig oplagring, f.eks. smør og skummetmælkspulver. 
            
         
         
            
               (3)Som følge heraf er priserne på skummetmælkspulver faldet i EU i 2014 og 2015, hvor de nåede ned på den offentlige interventionspris.
            
            
               (4)I artikel 3 i Rådets forordning (EU) nr. 1370/2013
                  1
                fastsættes der kvantitative begrænsninger for opkøb af smør og skummetmælkspulver til den faste pris, der er omhandlet i artikel 2 i nævnte forordning. Når disse grænser er nået, foretages opkøb gennem en tilbudsprocedure for at fastsætte maksimumsopkøbsprisen.
            
            
               (5)Den oprindelige kvantitative begrænsning for opkøb af skummetmælkspulver til fast pris på 109 000 ton, der er fastsat ved forordning (EU) nr. 1370/2013, blev nået den 31. marts 2016.
            
            
               (6)For at sektoren for mælk og mejeriprodukter kan finde en ny balance i den nuværende alvorlige markedssituation, og for at tilliden til effektiviteten af den offentlige interventionsordning kan opretholdes, blev de kvantitative begrænsninger for opkøb af smør og skummetmælkspulver til fast pris ved Rådets forordning (EU) nr. 2016/591
                  2
                fordoblet for 2016.
            
            
               (7)Inden ikrafttrædelsen af forordning (EU) 2016/591 fandt en udbudsprocedure sted, og som led i denne procedure blev der opkøbt 27 000 ton skummetmælkspulver.
            
            
               (8)Siden genoptagelsen af opkøb til fast pris under den nye kvantitative begrænsning har de ugentligt opkøbte mængder af skummetmælkspulver været betydeligt højere end i begyndelsen af året. Det forventes derfor, at den nye kvantitative begrænsning hurtigt vil blive nået.
            
            
               (9)Hvis der gennemføres en tilbudsprocedure inden denne forordnings ikrafttræden, er det hensigtsmæssigt at sikre, at der ses bort fra de mængder, der eventuelt opkøbes som led i denne procedure, når de disponible mængder for opkøb af skummetmælkspulver til fast pris i 2016 fastlægges.
            
            
               (10)For at sikre, at den midlertidige foranstaltning, der er omhandlet i denne forordning, har en umiddelbar indvirkning på markedet og bidrager til at stabilisere priserne, bør forordningen træde i kraft dagen efter offentliggørelsen —
            
            
               VEDTAGET DENNE FORORDNING:
            
            
               Artikel 1
            
            
               Artikel 3, stk. 1, andet afsnit, i forordning (EU) nr. 1370/2013 affattes således:
            
            
               "Uanset første afsnit fastlægges de kvantitative begrænsninger for opkøb af smør og skummetmælkspulver til fast pris til 100 000 ton for smør og 350 000 ton for skummetmælkspulver i 2016. I tilfælde af, at en tilbudsprocedure gennemføres før den [datoen for ikrafttrædelse], trækkes de mængder, der er opkøbt som led i denne procedure, ikke fra disse kvantitative begrænsninger."
            
            
               Artikel 2
            
            
               Denne forordning træder i kraft dagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den .
            
            
               
                     På Rådets vegne
               
               
                     
               
               
                     Formand
               
            
            
                     
                        FINANSIERINGSOVERSIGT
                     
                  
                  
                     
                        FS/16/CM/aj 2770087 
                        agri.ddg2.c.3(2016) 2751015
                     
                  
               
                     
                  
                  
                     
                        6.142.2016.1
                     
                  
               
                     
                  
                  
                     
                        DATO: 11.5.2016
                     
                     
                  
               
                     
                        1.
                     
                  
                  
                     
                        BUDGETPOST:
                     
                     
                     
                        05 02 12 02
                     
                     
                  
                  
                     
                        BEVILLINGER:
                     
                     
                        (i mio. EUR)
                     
                     
                        17,0
                     
                  
               
                     
                        2.
                     
                  
                  
                     
                        FORANSTALTNINGENS BETEGNELSE:
                     
                     
                        Udkast til RÅDETS FORORDNING om ændring af forordning (EU) nr. 1370/2013 om foranstaltninger til fastsættelse af støtte og restitutioner i forbindelse med den fælles markedsordning for landbrugsprodukter med hensyn til den gældende kvantitative begrænsning for opkøb af skummetmælkspulver
                     
                  
               
                     
                        3.
                     
                  
                  
                     
                        RETSGRUNDLAG:
                     
                     
                        Artikel 43, stk. 3, i traktaten om Den Europæiske Unions funktionsmåde
                     
                  
               
                     
                        4.
                     
                  
                  
                     
                        FORANSTALTNINGENS FORMÅL:
                     
                     
                        I dette udkast til forordning forhøjes de kvantitative begrænsninger for opkøb af skummetmælkspulver til fast pris i 2016.
                     
                  
               
                     
                        5.
                     
                  
                  
                     
                        FINANSIELLE VIRKNINGER
                     
                  
                  
                     
                        12-MÅNEDERS-PERIODE
                        (i mio. EUR)
                     
                  
                  
                     
                        INDE-VÆRENDE REGNSKABS-ÅR
                     
                     
                        2016
                     
                     
                        (i mio. EUR)
                     
                  
                  
                     
                        FØLGENDE REGNSKABSÅR
                     
                     
                        2017
                     
                     
                        (i mio. EUR)
                     
                  
               
                     
                        5.0
                     
                  
                  
                     
                        UDGIFTER SOM AFHOLDES
                     
                     
                        -
                              OVER EU-BUDGETTET
                        (RESTITUTIONER/INTERVENTIONER)
                     
                     
                        -
                              OVER NATIONALE BUDGETTER
                     
                     
                        -
                              AF ANDRE
                     
                  
                  
                     
                        -
                     
                     
                        -
                     
                  
                  
                     
                        -
                     
                     
                        -
                     
                  
                  
                     
                        -
                     
                     
                        -
                     
                  
               
                     
                        5.1
                     
                  
                  
                     
                        INDTÆGTER
                     
                     
                        -
                              EU'S EGNE INDTÆGTER 
                        (AFGIFTER/TOLD)
                     
                     
                        -
                              NATIONALE KILDER
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
                  
                     
                        2021
                     
                  
               
                     
                        5.0.1
                     
                  
                  
                     
                        UDGIFTSOVERSLAG
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.1.1
                     
                  
                  
                     
                        INDTÆGTSOVERSLAG
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.2
                     
                  
                  
                     
                        BEREGNINGSMÅDE:
                     
                  
               
                     
                        6.0
                     
                  
                  
                     
                        ER FINANSIERING MULIG OVER DE BEVILLINGER, DER PÅ DET LØBENDE BUDGET ER OPFØRT UNDER DET RELEVANTE KAPITEL?
                     
                  
                  
                     
                        JA
                     
                  
               
                     
                        6.1
                     
                  
                  
                     
                        ER FINANSIERING MULIG VED OVERFØRSEL MELLEM KAPITLER PÅ DET LØBENDE BUDGET?
                     
                  
                  
                     
                        JA
                     
                  
               
                     
                        6.2
                     
                  
                  
                     
                        ER ET TILLÆGSBUDGET NØDVENDIGT?
                     
                  
                  
                     
                        NEJ
                     
                  
               
                     
                        6.3
                     
                  
                  
                     
                        BEVILLINGER TIL OPFØRSEL PÅ KOMMENDE BUDGETTER?
                     
                  
                  
                     
                        NEJ
                     
                  
               
                     
                        BEMÆRKNINGER:
                     
                     
                     
                        Det foreslås, at de kvantitative begrænsninger for opkøb ved offentlig intervention til fast pris for skummetmælkspulver yderligere forhøjes (350 000 ton i stedet for 218 000 ton). Der er stor sandsynlighed for, at den nuværende grænse vil blive nået, og opkøb vil skulle foretages gennem en tilbudsprocedure for at fastsætte maksimumsopkøbsprisen. Tidligere erfaringer med tilbudsprocedurer tyder på, at de opkøbspriser, der fastsættes efter en tilbudsprocedure, vil ligge meget nær de faste interventionspriser, og det forventes derfor, at de finansielle virkninger af forslaget vil være ubetydelige i forhold til opkøb gennem tilbudsprocedurer. 
                     
                  
               
         
            
               
            
         
         
            
                  
                     (1)
                  Rådets forordning (EU) nr. 1370/2013 af 16. december 2013 om foranstaltninger til fastsættelse af støtte og restitutioner i forbindelse med den fælles markedsordning for landbrugsprodukter (EUT L 346 af 20.12.2013, s. 12).
               
               
                  
                     (2)
                  Rådets forordning (EU) 2016/591 af 15. april 2016 om ændring af forordning (EU) nr. 1370/2013 om foranstaltninger til fastsættelse af støtte og restitutioner i forbindelse med den fælles markedsordning for landbrugsprodukter med hensyn til gældende kvantitative begrænsninger for opkøb af smør og skummetmælkspulver (EUT L 103 af 19.4.2016, s. 3).